CELEX: 62022CN0330
Language: sk
Date: 2022-05-16 00:00:00
Title: Vec C-330/22: Návrh na začatie prejudiciálneho konania, ktorý podal High Court (Írsko) 16. mája 2022 – Friends of the Irish Environment CLG/Minister for Agriculture, Food and the Marine, Ireland a the Attorney General

25.7.2022   
            
            
               SK
            
            
               Úradný vestník Európskej únie
            
            
               C 284/19
            
         
      Návrh na začatie prejudiciálneho konania, ktorý podal High Court (Írsko) 16. mája 2022 – Friends of the Irish Environment CLG/Minister for Agriculture, Food and the Marine, Ireland a the Attorney General
      (Vec C-330/22)
      (2022/C 284/22)
      Jazyk konania: angličtina
      
         Vnútroštátny súd, ktorý podal návrh na začatie prejudiciálneho konania
      
      High Court
      
         Účastníci konania pred vnútroštátnym súdom
      
      
         Žalobkyňa: Friends of the Irish Environment CLG
      
         Žalovaní: The Minister for Agriculture, Food and the Marine, Ireland a the Attorney General
      
         Prejudiciálne otázky
      
      
                  1.
               
               
                  Je za okolností, keď nariadenie z roku 2020 (1) bolo nahradené a/alebo uplynula platnosť vnútroštátnych vykonávacích opatrení, potrebné podať návrh na začatie prejudiciálneho konania?
               
            
                  2.
               
               
                  Je príloha IA nariadenia Rady (EÚ) 2020/123 neplatná vzhľadom na zámery a ciele nariadenia (EÚ) 1380/2013 (2) [o spoločnej rybárskej politike (ďalej len „nariadenie o SRP“)], konkrétne vzhľadom na článok 2 ods. 1 a 2 nariadenia o SRP vrátane cieľa stanoveného v článku 2 ods. 2 druhej vete a zásad riadnej správy vecí verejných stanovených v článku 3 písm. c) a d) nariadenia o SRP (vrátane rozsahu, v akom sa uplatňuje na populácie, pre ktoré sa vyžaduje prístup predbežnej opatrnosti) v spojení s článkami 9, 10, 15 a 16 nariadenia o SRP a jeho odôvodneniami a s článkami 1, 2, 3, 4, 5, 8 a 10 nariadenia Európskeho parlamentu a Rady (EÚ) 2019/472 (3), ktorým sa stanovuje viacročný plán pre populácie lovené v západných vodách (ďalej len „nariadenie o západných vodách“), a to v rozsahu, v akom sa celkové povolené výlovy (ďalej len „TAC“) stanovené nariadením z roku 2020 neriadia odporúčaniami na nulové kvóty pre maximálny udržateľný výnos (ďalej len „MSY“), ktoré vydala Medzinárodná rada pre výskum morí (ďalej len „ICES“) v prípade niektorých druhov?
               
            
         (1)  Nariadenie Rady (EÚ) 2020/123 z 27. januára 2020, ktorým sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 25, 2020, s. 1).
      
         (2)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 2013, s. 22).
      
         (3)  Ú. v. EÚ L 83, 2019, s. 1